Roald Dahl

Roald Dahl (/ˈroʊ.əld ˈdɑːl/; 13 September 1916 – 23 November 1990) merupakan seorang penulis, penyajak, penulis layar dan juruterbang pejuang dari Britain.Sturrock, Donald, Storyteller: The Authorized Biography of Roald Dahl, p. 19. Simon & Schuster, 2010. Buku-bukunya laris terjual mencecah sebanyak 250 juta naskhah di seluruh dunia.

Awal hidup
Roald Dahl dilahirkan pada tahun 1916 di Villa Marie, Fairwater Road, Llandaff, Cardiff, Wales. Ibu bapanya, Harald Dahl dan Sofie Magdalene Dahl (née Hesselberg), merupakan keturunan Norway'Philip Howard, "Dahl, Roald (1916–1990)", Oxford Dictionary of National Biography, Oxford University Press, 2004. Harald merupakan anak kelahiran Sarpsborg yang menetap di Cardiff pada tahun 1880-an manakala ibunya orang sebandar dengannya. anak kedua pasangan ini dinamakan sempena Roald Amundsen, seorang penjelajah kutub terkenal dari negara tersebut. Bahasa Norway merupakan bahasa ibundanya yang dituturkan bersama sekeluarganya.Colin Palfrey (2006) Cardiff Soul: An Underground Guide to the City

Dahl menyertai syarikat Shell Petroleum pada Julai 1933. Beliau ditugaskan bersama dua pekerja lain setelah dua tahun penjalanan latihan syarikat ke Mombasa, Kenya, kemudiannya ke Dar-es-Salaam, Tanganyika (kini di Tanzania) - Dahl hidup serba mewah di kota ini dengan orang gaji dan tukang masak yang tersendiri.

Sewaktu Perang Dunia Kedua
Pada Ogos 1939, Roald dilantik sebagai seorang pegawai berpangkat leftenan dalam pasukan King's African Rifles.Donald Sturrock Storyteller: The Authorized Biography of Roald Dahl, p.116. Simon and Schuster, 2010 Pada bulan November tahun sama, Dahl menyertai Tentera Udara Diraja British sebagai seorang juruterbang bernombor 774022Issue 34964. London Gazette. 8 October 1940. page 5907 di Nairobi; beliau merupakan antara empat orang yang berjaya mengharungi perang tersebut daripada 16 penerbang yang bertauliah. Dahl ditugaskan sebagai seorang pegawai juruterbang pada 24 Ogos 1940 dan bersedia memasuki skuadron.

Pada 20 April 1941, Dahl terlibat dalam Pertempuran Athens bersama juruterbang pejuang terhebat dalam skuadronnya.Roald Dahl Going Solo, p. 151. Scholastic, 1996 Pada bulan Mei tahun sama, Dahl dipindahkan ke Mesir dan kemudiannya ke Haifa untuk membentuk semula skuadronnya. Beliau membuat serangan udara setiap hari selama empat minggu, walau bagaimanapun beliau mula mengalami sakit kepala teruk yang menyebabkannya pitam dalam penerbangannya. Beliau terpaksa dihentikan jawatannyya, namun beliau masih dinaikkan pangkat sebagai seorang pegawai juruterbang dan pegawai terbang.

Sebagai diplomat
Selepas pemulihan beliau pada lewat bulan Mac 1942, beliau bertemu Naib Setiausaha Udara Negara Mejar Harold Balfour di kelabnya di London. Balfour sangat kagum akan kemahiran pembicaraan serta reputasi perangnya lalu melantiknya sebagai seorang  pembantu atasé udara di Kedutaan British di ibukota Washington, D.C..Sturrock (2010: 165)

Kehidupan pasca-perang
Roald berkahwin dengan Patricia Neal, seorang pelakon Amerika Syarikat pada 2 Julai 1953 di Trinity Church, Bandar Raya New York. Perkahwinan mereka bertahan selama 30 tahun serta melahirkan 4 anak.

Pada 5 Disember 1960, anak ketiga mereka, Theo, cedera teruk akibat kereta sorongnya dilanggar sebuah kereta teksi di Bandar Raya New York; di mana dia menghidap hidrosefalus. Roald, seorang jurutera hidraulik bernama Stanley Wade dan pakar bedah bernama Kenneth Till bersama-sama membangunkan suatu injap khas yang membantu merawat kondisi ini. Injap ini sangat berkesan sehingga digunapakai pada sebanyak hampir 3,000 anak-anak di seluruh dunia.

Senja hidup
Roald Dahl meninggal dunia tanggal 23 November 1990 pada usia 74 tahun akibat sindrom mielodisplastik di Oxford. Beliau dikebumikan di St Peter nda St Paul's Church, Great Missenden, Buckinghamshire, England.
Karya terpilih
Novel
 James and the Giant Peach (1961)
 Charlie and the Chocolate Factory (1964)
 Fantastic Mr Fox (1970)
 Danny, the Champion of the World (1975)
 The Twits (1980)
 The BFG (1982)
 Matilda (1988)

Bukan cerita rekaan
 Boy – Tales of Childhood (1984, autobiografi)
 Going Solo (1986, autobiografi)

Filem (sebagai penulis skrip)
 You Only Live Twice (1967, bersama Jack Bloom)
 Chitty Chitty Bang Bang (1968, bersama Ken Hughes)
 Willy Wonka & the Chocolate Factory (1971)	
 The Night Digger (1971)

Rujukan

Bacaan lanjut
Philip Howard, "Dahl, Roald (1916–1990)", Oxford Dictionary of National Biography, Oxford University Press, 2004; online edn, May 2006. Retrieved 24 May 2006
Donald Sturrock, Storyteller: The Authorized Biography of Roald Dahl, Simon & Schuster, 2010.  (See the link to excerpts in "External Links", below.)
Andrea Shavick, Roald Dahl: The Champion Storyteller. Oxford University Press, 1997
Jeremy Treglown, Roald Dahl: A Biography, Farrar Straus & Giroux, 1994. 
Jason Hook, Roald Dahl: The Storyteller, Raintree, 2004
Jacob M. Held, Roald Dahl and Philosophy: A Little Nonsense Now and Then. Rowman & Littlefield, 2014
Jennifer Boothroyd, Roald Dahl: A Life of Imagination. Lerner Publications, 2008

Pautan luar
 Laman web rasmi

Wawancara radio oleh Norsk rikskringkasting pada tahun 1975 (dalam bahasa Norway)
Kategori: Kelahiran 1916
Kategori: Kematian 1990